Ericu950/Stoicheia-meter-silver huggingface dataset:
ὅταν οὖν τοιαῦτα καὶ τηλικαῦτα πᾶσιν ἰδεῖν ᾖ παραδείγματα , ἀφ ὧν ἃ λυσιτελεῖ προελέσθαι πᾶς τις ἂν κρίναι , φοβοῦμαι μήποτ ἔρημοι τῶν ὑπὲρ ὑμῶν ἐρούντων γένησθε , ἄλλως τε καὶ ὅταν τῶν δημοτικῶν τοὺς μὲν ἡ καθήκουσα μοῖρα καὶ ἡ τύχη καὶ ὁ χρόνος παραιρῆται , οἷον Ναυσικλέα καὶ Χάρητα καὶ Διότιμον καὶ Μενεσθέα καὶ Εὔδοξον , ἔτι δ Εὐθύδικον καὶ Ἐφιάλτην καὶ Λυκοῦργον , τοὺς δ ὑμεῖς προῆσθε , ὥσπερ Χαρίδημον καὶ Φιλοκλέα καὶ ἐμέ 0 .
ὧν ἑτέρους εὐνουστέρους οὐ δ αὐτοὶ νομίζετε ·
εἰ δ ὁμοίους τινάς , οὐ φθονῶ , βουλοίμην δ ἄν , εἴπερ ὑμεῖς δικαίως αὐτοῖς προσοίσεσθε καὶ μὴ τ αὔθ ἅπερ ἡμεῖς πείσονται , ὡς πλείστους αὐτοὺς γενέσθαι 0 .
ἀλλ ὅταν γε τοιαῦθ οἷα τὰ νῦν , παραδείγματ ἐκφέρητε , τίς ἔστιν ὅστις εἰς ταύτην τὴν τάξιν ἑαυτὸν γνησίως ὑμῖν ἐθελήσει δοῦναι ;
ἀλλὰ μὴν τῶν γε προσποιησομένων οὐκ ἀπορήσετε ·
οὐ δὲ γὰρ πρότερον 0 .
μὴ γένοιτο δ ἰδεῖν ἐξελεγχθέντας αὐτοὺς ὁμοίως ἐκείνοις , οἳ φανερῶς ἃ τότ ἠρνοῦντο νῦν πολιτευόμενοι οὐδέν ὑμῶν οὔ τε δεδοίκασιν οὔ τ αἰσχύνονται .
ἃ χρὴ λογιζομένους , ὦ ἄνδρες Ἀθηναῖοι , μή τε τῶν εὔνων ὀλιγωρεῖν μή τε τοῖς προάγουσιν ἐς πικρίαν καὶ ὠμότητα τὴν πόλιν πείθεσθαι .
πολὺ γὰρ μᾶλλον εὐνοίας καὶ φιλανθρωπίας τὰ παρόντα πράγματα δεῖται ἢ ταραχῆς καὶ δυσμενείας , ὧν ὑπερβολῇ χρώμενοί τινες ἐργολαβοῦσι καθ ὑμῶν εἰς ὑποδοχὴν πραγμάτων , ὧν διαψεύσειεν αὐτοὺς ὁ λογισμός .
εἰ δέ τις ὑμῶν διασύρει ταῦτα , πολλῆς ἐστιν εὐηθείας μεστός .
εἰ γάρ , ἃ μηδεὶς ἂν ἤλπισεν , ὁρῶν γεγενημένα , ἃ καὶ πρότερον γέγονε τοῦ δήμου πρὸς τοὺς ὑπὲρ αὐτοῦ λέγοντας ὑπ ἀνθρώπων ἐγκαθέτων διαβληθέντος , νῦν μὴ ἂν οἴεται γενέσθαι , πῶς οὐ τετύφωται ;
ταῦτ εἰ μὲν παρῆν , λέγων ἂν ὑμᾶς ἐδίδασκον ·
ἐπειδὴ δ ἐν τοιούτοις εἰμὶ ἐν οἷς , εἴ τις ἐμοῦ κατέψευσται ἐφ οἷς ἀπόλωλα , γένοιτο , γράψας ἐπέσταλκα , πρώτου μὲν καὶ πλεῖστον λόγον ποιούμενος τοῦ καλοῦ καὶ τοῦ συμφέροντος ὑμῖν , δεύτερον δ ὅτι τὴν αὐτὴν εὔνοιαν ἣν πρὸς ζῶντα Λυκοῦργον εἶχον , δίκαιον εἶναι νομίζω καὶ πρὸς τοὺς παῖδας αὐτοῦ φαίνεσθαι ἔχων .
εἰ δέ τῳ παρέστηκεν ὡς πολύ μοι περίεστιν τῶν ἐμαυτοῦ πραγμάτων , οὐκ ἂν ὀκνήσαιμι πρὸς τοῦτον εἰπεῖν ὅτι τῶν συμφερόντων ὑμῖν καὶ τοῦ μηδένα τῶν φίλων ἐγκαταλείπειν ὁμοίως ὥσπερ τῆς ἐμαυτοῦ σωτηρίας φροντίζω 0 .
οὔκουν ἐκ τοῦ περιόντος ταῦτα ποιῶ , ἀλλ ἀπὸ τῆς αὐτῆς σπουδῆς καὶ προαιρέσεως καὶ ταῦτα κ ἀκεῖνα μιᾷ γνώμῃ πραγματεύομαι .
περίεστιν δέ μοι τοιαῦτα , οἷα τοῖς κακόν τι νοοῦσιν ὑμῖν περιγένοιτο .
ἡδέως δ ἂν ὑμῖν ἐπ εὐνοίᾳ καὶ φιλίᾳ μέμψιν ποιησαίμην νῦν μὲν ἐν κεφαλαίῳ , μικρὸν δ ὕστερον δι ἐπιστολῆς μακρᾶς , ἣν ἐάνπερ ἐγὼ ζῶ προσδοκᾶτε , ἂν μὴ τὰ δίκαια γένηται μοι παρ ὑμῶν πρότερον ·
οἵτινες , ὦ ʽτί ἂν εἰπὼν μή θ ἁμαρτεῖν δοκοίην μή τε ψευσαίμην 0 ;
λίαν ὀλίγωροι , οὔ τε τοὺς ἄλλους οὔ θ ὑμᾶς αὐτοὺς αἰσχύνεσθε , ἐφ οἷς Ἀριστογείτον ἀφείκατε , ἐπὶ τούτοις Δημοσθένην ἐκβεβληκότες , καὶ ἃ τοῖς τολμῶσιν μηδὲν ὑμῶν φροντίζειν μη δὲ λαβοῦσι παρ ὑμῶν ἔξεστιν ἔχειν , ταῦτ οὐ διδόντες ἐμοί , ἵνα , ἂν οἷός τ ὦ , τά τ ὀφειλόμεν εἰσπράξας καὶ τοὺς φίλους ἐρανίσας τὰ πρὸς ὑμᾶς διοικήσω , καὶ μὴ γῆρας καὶ φυγὴν ἐπίχειρα τῶν ὑπὲρ ὑμῶν πεπονημένων ἔχων , κοινὸν ὄνειδος τῶν ἀδικησάντων , ἐπὶ ξένης περιιὼν ὁρῶμαι .
βουλομένου δέ μου ἐν μὲν ὑμετέρας χάριτος καὶ μεγαλοψυχίας τάξει τὴν οἴκαδέ μοι ἄφιξιν γενέσθαι , ἐμαυτῷ δὲ λύσιν τῆς γεγονυίας οὐ δικαίως βλασφημίας πορίσασθαι , καὶ μόνον αἰτοῦντος ἄδειαν ὅσονπερ χρόνον τὴν ἔκτεισιν δεδώκατε , ταῦτα μὲν οὐ συγχωρεῖτε , ἐρωτᾶτε δέ , ὡς ἀπαγγέλλεται πρὸς ἐμέ , " τίς οὖν αὐτὸν κωλύει παρεῖναι καὶ ταῦτα πράττειν ; "
τὸ ἐπίστασθαι αἰσχύνεσθαι , ὦ ἄνδρες Ἀθηναῖοι , καὶ τὸ ἀναξίως τῶν ὑπὲρ ὑμῶν πεπολιτευμένων πράττειν , καὶ τὸ τὰ ὄντ ἀπολωλεκέναι διὰ τούτους οἷσ , ἵνα μὴ διπλᾶ καταθῶνται ἃ οὐκ ἠδύνανθ ἁπλᾶ , ἐπείσθην ὑπογράψασθαι πρὸσ τὴν ἀρχὴν τὰς καταβολάς ·
παρ ὧν μετὰ μὲν τῆς ὑμετέρας εὐνοίας ἀφικόμενος μέρος , εἰ καὶ μὴ πάντα , ἴσως ἂν κομισαίμην , ὥστε μηδὲν ἀσχημονεῖν τὸ λοιπὸν τοῦ βίου , ἂν δ ὡς οἱ ταῦτα λέγοντες ἀξιοῦσί μ ἔλθω , ἅμ ἀδοξίᾳ καὶ ἀπορίᾳ καὶ φόβῳ συνέξομαι 0 .
ὧν οὐδὲν ὑμεῖς συλλογίζεσθε , ἀλλὰ ῥημάτων μοι καὶ φιλανθρωπίας φθονοῦντες , ἂν οὕτω τύχῃ , δι ὑμᾶς περιόψεσθ ἀπολόμενον ·
οὐ γὰρ ἂν δεηθείην ἄλλων ἢ ὑμῶν 0 .
καὶ τότε φήσετε δεινὰ πεπονθέναι με , ἀκριβῶς οἶδα , ὅτ οὔ τ ἐμοὶ πλέον οὐδὲν οὔ θ ὑμῖν ἔσται .
οὐ γὰρ δὴ χρήματά γ εἶναι μοι προσδοκᾶτ ἔξω τῶν φανερῶν , ὧν ἀφίσταμαι .
καὶ τὰ λοιπὰ βούλομαι συναγαγεῖν , ἐάν μοι μὴ φιλονίκως , ἀλλ ἀνθρωπίνως δῶτε τὸ πρὸς τούτοις ἀσφαλῶς εἶναι .
οὐ μὴν οὐ δὲ παρ Ἁρπάλου με λαβόντα δείξετε ·
οὔ τε γὰρ ἠλέγχθην οὔ τ ἔλαβον .
εἰ δὲ τὸ περιφανὲς ἀξίωμα τῆς βουλῆς προσβλέπετε , τῆς Ἀριστογείτονος κρίσεως ἀναμνησθέντες ἐγκαλύψασθε ·
οὐ γὰρ ἔχω τούτου πραότερον πρόσταγμα τοῖς τοιαῦτ ἐξημαρτηκόσιν εἰς ἐμέ .
οὐ γὰρ δήπου τοῖς αὐτοῖς γε λόγοις ὑπὸ τῆς αὐτῆς βουλῆς ἀποφανθέντ ἐκεῖνον μὲν ἀφεῖσθαι δίκαιον εἶναι φήσετε , ἐμὲ δ ἀπολωλέναι ·
οὐχ οὕτως ὑμεῖς ἀλογίστως ἔχετε .
οὔ τε γὰρ ἄξιος οὔ τ ἐπιτήδειος οὔ τε χείρων , ἀτυχὴς μέντοι δι ὑμᾶς , ὁμολογῶ 0 ·
πῶς γὰρ οὐκ ἀτυχής , ᾧ πρὸς τοῖς ἄλλοις κακοῖς καὶ πρὸς Ἀριστογείτον ἐμαυτὸν ἐξετάζειν συμβαίνει , καὶ ταῦτ ἀπολωλότι πρὸς σωτηρίας τετυχηκότα 0 ;
καὶ μή μ ὑπολαμβάνετ ὀργίζεσθαι τοῖς λόγοις τούτοις ·
οὐ γὰρ ἂν πάθοιμι τοῦτο πρὸς ὑμᾶς ἐγώ ·
ἀλλ ἔχει τινὰ τις ἀδικουμένοις ῥᾳστώνην τὸ λέγειν ἃ πάσχουσιν , ὥσπερ τοῖς ἀλγοῦσι τὸ στένειν , ἐπεὶ τῇ γ εὐνοίᾳ οὕτως ἔχω πρὸς ὑμᾶς ὡς ὑμᾶς ἂν εὐξαίμην πρὸς ἐμέ 0 .
καὶ τοῦτ ἐν πᾶσιν πεποίηκα καὶ ποιήσω φανερόν .
ἔγνωκα γὰρ ἐξ ἀρχῆς παντὶ τῷ πολιτευομένῳ προσήκειν , ἄνπερ ᾖ δίκαιος πολίτης , ὥσπερ οἱ παῖδες πρὸς τοὺς γονέας , οὕτως πρὸς ἅπαντας τοὺς πολίτας ἔχειν , εὔχεσθαι μὲν ὡς εὐγνωμονεστάτων τυγχάνειν , φέρειν δὲ τοὺς ὄντας εὐμενῶς 0 1 2 ·
ἡ γὰρ ἐν τοῖς τοιούτοις ἧττα καλὴ καὶ προσήκουσα νίκη παρὰ τοῖς εὖ φρονοῦσι κρίνεται .
ἀκούω περὶ ἐμοῦ Θηραμένην ἄλλους τε λόγους βλασφήμους εἰρηκέναι καὶ δυστυχίαν προφέρειν .
τὸ μὲν οὖν τοῦτον ἀγνοεῖν ὅτι λοιδορίας , ἣ μηδεμίαν κακίαν , καθ ὅτου λέγεται , δείκνυσιν , οὐδέν ἐστ ὄφελος παρ εὖ φρονοῦσιν ἀνθρώποις , οὐχὶ θαυμάζω 0 ·
τὸν γὰρ θρασὺν μὲν τῷ βίῳ , μὴ πολίτην δὲ τὴν φύσιν , ἐν ἐργαστηρίῳ δὲ τεθραμμένον ἐκ παιδός , αἰσθάνεσθαί τι τῶν τοιούτων ἀλογώτερον ἦν ἢ μὴ συνιέναι 0 .
τούτῳ μὲν οὖν , ἐὰν ἀφίκωμαί ποτε καὶ σωθῶ , πειράσομαι διαλεχθῆναι περὶ ὧν εἰς ἐμὲ καὶ περὶ ὧν εἰς ὑμᾶς παροινεῖ , καὶ νομίζω , καίπερ οὐδὲν μετέχοντα τοῦ αἰσχύνεσθαι , μετριώτερον αὐτὸν ποιήσειν ·
ὑμῖν δὲ τοῦ κοινῇ συμφέροντος ἕνεκα βούλομαι δι ἐπιστολῆς , οὓς περὶ τούτων ἔχω λόγους , δηλῶσαι .
οἷς πάνυ τὸν νοῦν προσέχοντες ἀκούσατε ·
οἴομαι γὰρ αὐτοὺς οὐκ ἀκοῆς μόνον , ἀλλὰ καὶ μνήμης ἀξίους εἶναι .
ἐγὼ τὴν πόλιν τὴν ὑμετέραν εὐτυχεστάτην πασῶν πόλεων ὑπολαμβάνω καὶ θεοφιλεστάτην , καὶ ταῦτ οἶδα καὶ τὸν Δία τὸν Δωδωναῖον καὶ τὴν Διώνην καὶ τὸν Ἀπόλλω τὸν Πύθιον ἀεὶ λέγοντας ἐν ταῖς μαντείαις καὶ προσεπισφραγιζομένους τὴν ἀγαθὴν τύχην ἐν τῇ πόλει εἶναι παρ ὑμῖν .
ὅσα τοίνυν περὶ τῶν ἐπιόντων δηλοῦσιν οἱ θεοί , δῆλον ὡς προλέγουσιν 0 ·
τὰς δ ἀπὸ τῶν παρεληλυθότων προσηγορίας ἐπὶ ταῖς γεγονυίαις πράξεσι τίθενται .
ἃ τοίνυν ἐγὼ πεπολίτευμαι παρ ὑμῖν , τῶν ἤδη γεγενημένων ἐστίν , ἀφ ὧν εὐτυχεῖς ὑμᾶς προσηγορεύκασιν οἱ θεοί .
πῶς οὖν δίκαιον τοὺς μὲν πεισθέντας εὐτυχεῖς ὀνομάζεσθαι , τὸν δὲ πείσαντα τῆς ἐναντίας προσηγορίας τυγχάνειν 0 ;
πλὴν εἰ τοῦτό τις εἴποι , τὴν μὲν κοινὴν εὐτυχίαν , ἧς ἐγὼ σύμβουλος , θεοὺς τοὺς λέγοντας εἶναι , οἷς οὐ θέμις ψεύδεσθαι , τὴν δ ἰδίαν βλασφημίαν , ᾗ κατ ἐμοῦ κέχρηται Θηραμένης , θρασὺν καὶ ἀναιδῆ καὶ οὐ δὲ νοῦν ἔχοντ ἄνθρωπον εἰρηκέναι 0 1 2 .
οὐ τοίνυν μόνον ταῖς παρὰ τῶν θεῶν μαντείαις ἀγαθὴν οὖσαν εὑρήσεθ ᾗ κέχρησθε τύχῃ , ἀλλὰ καὶ ἐξ αὐτῶν τῶν ἔργων θεωροῦντες , ἂν ἐξετάζητ ὀρθῶς .
ὑμεῖς γὰρ εἰ μὲν ὡς ἄνθρωποι τὰ πράγματα βούλεσθε θεωρεῖν , εὐτυχεστάτην εὑρήσετ ἀφ ὧν ἐγὼ συνεβούλευσα τὴν πόλιν γεγονυῖαν 0 ·
εἰ δ ἃ τοῖς θεοῖς ἐξαίρεθ ὑπάρχει μόνοις , τούτων ἀξιώσετε τυγχάνειν , ἀδυνάτων ἐφίεσθε .
τί οὖν ἐστιν θεοῖς ἐξαίρετον , ἀνθρώποις δ οὐ δυνατόν 0 ;
ἁπάντων τῶν ἀγαθῶν ἐγκρατεῖς ὄντας κυρίους εἶναι καὶ αὐτοὺς ἔχειν καὶ δοῦναι τοῖς ἄλλοις , φλαῦρον δὲ μηδὲν μηδέποτ ἐν παντὶ τῷ αἰῶνι μή τε παθεῖν μή τε μελλῆσαι .
καὶ μὴν ὑποκειμένων τούτων , ὥσπερ προσήκει , σκοπεῖτε τὰ ὑμέτερ αὐτῶν πρὸς τὰ τῶν ἄλλων ἀνθρώπων .
οὐδεὶς γὰρ οὕτως ἐστὶν ἀγνώμων , ὅστις ἂν ἢ τὰ Λακεδαιμονίοις συμβεβηκότα , οἷς οὐκ ἐγὼ συνεβούλευον , ἢ τὰ Πέρσαις , πρὸς οὓς οὐ δ ἀφικόμην πώποτε , αἱρετώτερα φήσειεν εἶναι τῶν ὑμῖν παρόντων .
καὶ ἐῶ Καππαδόκας καὶ Σύρους καὶ τοὺς τὴν Ἰνδικὴν χώραν κατοικοῦντας ἀνθρώπους ἐπ ἔσχατα γῆς ·
οἷς ἅπασι συμβέβηκε πολλὰ καὶ δεινὰ πεπονθέναι καὶ χαλεπά .
ἀλλὰ νὴ Δία τούτων μὲν ἄμεινον ὑμᾶς πράττειν ἅπαντες ὁμολογήσουσι , Θετταλῶν δὲ καὶ Ἀργείων καὶ Ἀρκάδων χεῖρον , ἤ τινων ἄλλων , οἷς ἐν συμμαχίᾳ συνέβη γενέσθαι Φιλίππῳ 0 .
ἀλλὰ τούτων καὶ πολὺ βέλτιον ἀπηλλάχατε , οὐ μόνον τῷ μὴ δεδουλευκέναι ʽκαίτοι τί τηλικοῦθ ἕτερον ;
, ἀλλὰ καὶ τῷ τοὺς μὲν πάντας αἰτίους εἶναι δοκεῖν τῶν τοῖς Ἕλλησι κακῶν συμβεβηκότων διὰ Φιλίππου καὶ τῆς δουλείας , ἐξ ὧν εἰκότως μισοῦνται , ὑμᾶς δ ὁρᾶσθαι ὑπὲρ τῶν Ἑλλήνων καὶ σώμασι καὶ χρήμασι καὶ πόλει καὶ χώρᾳ καὶ πᾶσιν ἠγωνισμένους , ἀνθ ὧν εὔκλειαν εἰκὸς ὑπάρχειν καὶ χάριν ἀθάνατον παρὰ τῶν τὰ δίκαια βουλομένων ποιεῖν 0 .
οὐκοῦν ἀφ ὧν ἐγὼ συνεβούλευσα , τῶν μὲν ἀντιστάντων ἄριστα πράττειν τῇ πόλει συμβέβηκεν , τῶν δὲ συνηγωνισμένων ἐνδοξοτέραν εἶναι περίεστιν .
τοιγαροῦν ἐπὶ τούτοις οἱ θεοὶ τὰς μὲν μαντείας τὰς ἀγαθὰς ὑμῖν διδόασι , τὴν δ ἄδικον βλασφημίαν εἰς κεφαλὴν τῷ λέγοντι τρέπουσιν .
γνοίη δ ἄν τις , εἰ προέλοιτ ἐξετάσαι τὰ ἐπιτηδεύματ ἐν οἷς ζῇ .
ἃ γὰρ ἂν καταράσαιτό τις αὐτῷ , ταῦτ ἐκ προαιρέσεως ποιεῖ .
ἐχθρὸς μέν ἐστι τοῖς γονεῦσι , φίλος δὲ Παυσανίᾳ τῷ πόρνῳ 0 ·
καὶ θρασύνεται μὲν ὡς ἀνήρ , πάσχει δ ὡς γυνή 0 ·
καὶ τοῦ μὲν πατρός ἐστι κρείττων , τῶν δ αἰσχρῶν ἥττων 0 ·
οἷς δ ὑπὸ πάντων δυσχεραίνεται , τούτοις τὴν διάνοιαν ἀγάλλεται , αἰσχρορρημοσύνῃ καὶ τῷ διηγεῖσθαι ταῦτ ἐφ οἷς ἀλγοῦσιν οἱ ἀκούοντες ·
ὁ δ , ὡς ἀφελὴς καὶ παρρησίας μεστός , οὐ παύεται 0 .
καὶ ταῦτ οὐκ ἂν ἔγραψα , εἰ μὴ κινῆσαι τὴν ἐν ὑμῖν μνήμην τῶν προσόντων αὐτῷ κακῶν ἠβουλόμην .
ἃ γὰρ εἰπεῖν ἄν τις ὀκνήσαι καὶ γράψαι φυλάξαιτ ἄν , οἶμαι δὲ κ ἂν ἀκούσαντα δυσχερᾶναι , ταῦτ ἀπὸ τούτων μνησθεὶς οἶδεν ἕκαστος ὑμῶν πολλὰ καὶ δεινὰ καὶ αἰσχρὰ τούτῳ προσόντα , ὥστ ἐμοί τε μηδὲν ἀναιδὲς εἰρῆσθαι , καὶ τοῦτον ὑπόμνημα τῶν ἑαυτοῦ κακῶν ὀφθέντα πᾶσιν εἶναι .
δημοσθένης Ἡρακλεοδώρῳ εὖ πράττειν 0 .
οὔ θ ὅπως χρὴ πιστεύειν οἷς ἀπήγγελλέ μοι Μενεκράτης οὔ θ ὅπως ἀπιστεῖν , ἔχω .
ἔφη γὰρ Ἐπίτιμον ἐνδεδεῖχθαι μὲν καὶ ἀπῆχθαι ὑπ Ἀράτου , σὲ δ ἀγωνίζεσθαι καὶ ἁπάντων αὐτῷ χαλεπώτατον εἶναι .
δέομαι δή σου πρὸς Διὸς ξενίου καὶ πάντων τῶν θεῶν , μή με καταστήσῃς ἀηδεῖ καὶ δεινῷ μηδενὶ περιπετῆ .
εὖ γὰρ ἴσθι , χωρὶς τοῦ μέλειν μοι τῆς Ἐπιτίμου σωτηρίας καὶ νομίσαι μεγάλην ἂν συμφοράν , εἴ τι πάθοι καὶ τούτου σὺ συναίτιος εἴης , αἰσχύνομαι τοὺς συνειδότας μοι τοὺς λόγους οὓς ἐγὼ περὶ σοῦ πρὸς ἅπαντας ἀνθρώπους ἔλεγον , πεπεικὼς ἐμαυτὸν ἀληθῆ λέγειν , οὐκ ἐκ τοῦ πεπλησιακέναι σοι πεῖραν ἔχων , ἀλλ ὁρῶν ὅτι δόξης ἐπιτυγχάνων καὶ παιδείαν ἀπεδέχου , καὶ ταῦτα τὴν ἀπὸ τῆς Πλάτωνος διατριβῆς , ἥπερ ἐστὶν ὡς ἀληθῶς τῶν μὲν πλεονεκτημάτων καὶ τῶν περὶ ταῦτα σοφισμάτων ἔξω , τοῦ βελτίστου δὲ καὶ τοῦ δικαιοτάτου πάνθ ἕνεκ ἐξητασμένη ·
ἧς μὰ τοὺς θεοὺς τῷ μετασχόντι μὴ οὐχὶ ἀψευδεῖν καὶ πρὸς ἅπαντας ἀγαθῷ εἶναι οὐχ ὅσιον ἡγοῦμαι .
γένοιτο δ ἄν μοι κ ἀκεῖνο τῶν χαλεπωτάτων , εἰ παρωρμηκὼς ἐμαυτὸν εὐνοϊκῶς ἔχειν σοι τὴν ἐναντίαν γνώμην μεταλαβεῖν ἀναγκασθείην , οἷα δὴ ὑπολαμβάνων παρεωρᾶσθαι καὶ πεφενακίσθαι .
κ ἂν μὴ φῶ , νόμιζέ μ οὕτως ἕξειν .
εἰ δ ἡμῶν καταπεφρόνηκας ὅτι τῶν πρώτων οὐκ ἐσμέν πω , λόγισαι ὅτι καὶ σύ ποτ ἦσθα νέος καὶ τὴν ἡλικίαν εἶχες ἣν ἡμεῖς νῦν , ἐκ δὲ τοῦ συμβουλεύειν καὶ πράττειν γεγένησαι τηλικοῦτος 0 .
κ ἂν ἡμῖν τοῦτο συμβαίη .
τὸ μὲν γὰρ εὖ βουλεύεσθαι πάρεστιν , τῆς δὲ τύχης συλλαμβανούσης καὶ τ οὔργον γένοιτ ἄν .
καλὸς οὖν ἔρανος χάρις δικαία 0 ·
ἣν καὶ σὺ ποίησαι πρὸς ἐμέ .
καὶ μη δ ὑφ ἑνὸς τῶν σοῦ φρονούντων χεῖρον ἄγου μη δ ἡττῶ , ἀλλ ἐκείνους ἄγ ἐπὶ τὰ σοὶ δοκοῦντα ·
καὶ πρᾶττε οὕτως ὅπως μηδενὸς τῶν ὁμολογηθέντων στερηθῶμεν , ἀλλ Ἐπιτίμῳ γένηται σωτηρία τις καὶ ἀπαλλαγὴ τῶν κινδύνων .
παρέσομαι δ εἰς τὸν χρόνον κ ἀγώ , καθ ὃν ἂν σὺ φῇς καιρὸν εἶναι .
γράψας δέ μοι πέμψον , ἢ καὶ ὡς φίλῳ ἐπίστελλε .
ἦλθεν ἐπιστολὴ παρ Ἀντιφίλου πρὸς τοὺς τῶν συμμάχων συνέδρους , τοῖς μὲν βουλομένοις ἀγαθὰ προσδοκᾶν ἱκανῶς γεγραμμένη , τοῖς δ ὑπηρετοῦσιν Ἀντιπάτρῳ πολλοὺς καὶ δυσχερεῖς ἀπολείπουσα λόγους , οἳ παραλαβόντες τὰ παρ Ἀντιπάτρου γράμματα πρὸς Δείναρχον εἰς Κόρινθον ἐλθόντα , ἁπάσας τὰς ἐν Πελοποννήσῳ πόλεις τοιούτων λόγων ἔπλησαν οἵων εἰς κεφαλὴν αὐτοῖς τρέψειαν οἱ θεοί .
ἀφικομένου δὲ τοῦ νῦν ἥκοντος μετὰ τοῦ παρ ἐμοῦ φέροντος γράμματα παρὰ Πολεμαίστου πρὸς τὸν ἀδελφὸν Ἐπίνικον , ἄνδρ ὑμῖν εὔνουν καὶ ἐμοὶ φίλον , κ ἀκείνου πρὸς ἔμ ἀγαγόντος , ἀκούσαντί μοι ἃ ἔλεγεν ἐδόκει πρὸς ὑμᾶς αὐτὸν ἀποστεῖλαι , ὅπως πάντα σαφῶς ἀκούσαντες τὰ ἐν τῷ στρατοπέδῳ γεγονότα τοῦ περὶ τὴν μάχην παραγεγενημένου τό τ εἰς τὸ παρὸν θαρρῆτε , καὶ τὰ λοιπὰ τῶν θεῶν θελόντων ὡς βούλεσθ ἕξειν ὑπολαμβάνητε .
Οἱ πλεῖστοι τῶν περὶ συγκομιδὴν ἱστορίας ἀσχοληθέντων ἔργων τε πάλαι γεγονότων μνήμην ἀνανεώσασθαι σπουδασάντων , παιδείας κλέος ἀίδιον μνώμενοι , ὡς ἂν μὴ σιωπήσαντες λάθοιεν ἐς τὸν πολὺν ὅμιλον ἀριθμούμενοι , τῆς μὲν ἀληθείας ἐν ταῖς ἀφηγήσεσιν ὠλιγώρησαν , οὐχ ἥκιστα δὲ ἐπεμελήθησαν φράσεώς τε καὶ εὐφωνίας , θαρροῦντες ὡς , εἴ τι καὶ μυθῶδες λέγοιεν , τὸ μὲν ἡδὺ τῆς ἀκροάσεως αὐτοὶ καρπώσονται , τὸ δ ἀκριβὲς τῆς ἐξετάσεως οὐκ ἐλεγχθήσεται .
εἰσὶ δ οἳ πρὸς ἔχθραν ἢ μῖσος τυράννων , κολακείαν τε ἢ τιμὴν βασιλέων πόλεώς τε καὶ ἰδιωτῶν , εὐτελῆ καὶ μικρὰ ἔργα λόγων ἀρετῇ δόξῃ παρέδοσαν τῆς ἀληθείας μείζονι .
ἐγὼ δὲ ἱστορίαν οὐ παῤ ἄλλων ἀποδεξάμενος ἄγνωστόν τε καὶ ἀμάρτυρον , ὑπὸ νεαρᾷ δὲ τῇ τῶν ἐντευξομένων μνήμῃ , μετὰ πάσης ἀκριβείας ἤθροισα ἐς συγγραφήν , οὐκ ἀτερπῆ τὴν γνῶσιν καὶ τοῖς ὕστερον ἔσεσθαι προσδοκήσας ἔργων μεγάλων τε καὶ πολλῶν ἐν ὀλίγῳ χρόνῳ γενομένων .
εἰ γοῦν τις παραβάλοι πάντα τὸν ἀπὸ τοῦ Σεβαστοῦ χρόνον , ἐξ οὗπερ ἡ Ῥωμαίων δυναστεία μετέπεσεν ἐς μοναρχίαν , οὐκ ἂν εὕροι ἐν ἔτεσι περί που διακοσίοις μέχρι τῶν Μάρκου καιρῶν οὔ τε βασιλειῶν οὕτως ἐπαλλήλους διαδοχάς , οὔ τε πολέμων ἐμφυλίων τε καὶ ξένων τύχας ποικίλας , ἐθνῶν τε κινήσεις καὶ πόλεων ἁλώσεις τῶν τε ἐν τῇ ἡμεδαπῇ καὶ ἐν πολλοῖς βαρβάροις , γῆς τε σεισμοὺς καὶ ἀέρων φθοράς , τυράννων τε καὶ βασιλέων βίους παραδόξους , πρότερον ἢ σπανίως ἢ μη δ ὅλως μνημονευθέντας :
ὧν οἳ μὲν ἐπιμηκέστερον ἔσχον τὴν ἀρχήν , οἳ δὲ πρόσκαιρον τὴν δυναστείαν , εἰσὶ δ οἳ μέχρι προσηγορίας καὶ τιμῆς ἐφημέρου μόνης ἐλθόντες εὐθέως κατελύθησαν 0 .
μερισθεῖσα γὰρ ἡ Ῥωμαίων ἀρχὴ ἐν ἔτεσιν ἑξήκοντα ἐς πλείους δυναστείας ἢ ὁ χρόνος ἀπῄτει , πολλὰ καὶ ποικίλα ἤνεγκε καὶ θαύματος ἄξια .
τούτων γὰρ οἱ μὲν τὴν ἡλικίαν πρεσβύτεροι διὰ τὴν ἐμπειρίαν τῶν πραγμάτων ἐπιμελέστερον ἑαυτῶν τε καὶ τῶν ὑπηκόων ἦρξαν , οἱ δὲ κομιδῇ νέοι ῥᾳθυμότερον βιώσαντες πολλὰ ἐκαινοτόμησαν :
διόπερ εἰκότως ἐν ἡλικίαις τε καὶ ἐξουσίαις διαφόροις οὐχ ὅμοια γέγονε τὰ ἐπιτηδεύματα .
ὡς δ ἕκαστα τούτων πέπρακται , κατὰ χρόνους καὶ δυναστείας διηγήσομαι .
τῷ βασιλεύοντι Μάρκῳ θυγατέρες μὲν ἐγένοντο πλείους , ἄρρενες δὲ δύο 0 .
τῶν δὲ ἀρρένων τούτων ὁ μὲν ἕτερος κομιδῇ νέος τὸν βίον μετήλλαξε ʽ ? ?
ηρίσσιμος δ ἦν ὄνομα αὐτᾦ , τὸν δὲ περιόντα Κόμμοδόν τε καλούμενον ὁ πατὴρ μετὰ πολλῆς ἐπιμελείας ἀνεθρέψατο , πάντοθεν τοὺς ἐν τοῖς ἔθνεσιν ἐπὶ λόγοις δοκιμωτάτους ἐπὶ συντάξεσιν οὐκ εὐκαταφρονήτοις καλῶν , ὅπως συνόντες ἀεὶ παιδεύοιεν αὐτῷ τὸν υἱόν .
τάς τε θυγατέρας ἐν ὥρᾳ γενομένας ἐξέδοτο ἀνδράσι τῆς συγκλήτου βουλῆς τοῖς ἀρίστοις , οὐ τοὺς γένους μακραῖς διαδοχαῖς εὐπατρίδας , οὐ δὲ τοὺς πλούτου περιβολαῖς λαμπρούς , κοσμίους δὲ τὸν τρόπον καὶ σώφρονας τὸν βίον γαμβροὺς αὑτῷ γενέσθαι θέλων :
ταῦτα γὰρ μόνα ψυχῆς ἴδια καὶ ἀναφαίρετα ἡγεῖτο κτήματα .
ἀρετῆς δὲ πάσης ἔμελεν αὐτῷ , λόγων τε ἀρχαιότητος ἦν ἐραστής , ὡς μηδενὸς μή τε Ῥωμαίων μή τε Ἑλλήνων ἀπολείπεσθαι :
δηλοὶ δὲ ὅσα καὶ ἐς ἡμᾶς ἦλθεν ἢ λεχθέντα πρὸς αὐτοῦ ἢ γραφέντα .
παρεῖχε δὲ καὶ τοῖς ἀρχομένοις ἑαυτὸν ἐπιεικῆ καὶ μέτριον βασιλέα , τούς τε προσιόντας δεξιούμενος , κωλύων τε τοὺς περὶ αὐτὸν δορυφόρους ἀποσοβεῖν τοὺς ἐντυγχάνοντας .
μόνος τε βασιλέων φιλοσοφίαν οὐ λόγοις οὐ δὲ δογμάτων γνώσεσι , σεμνῷ δ ἤθει καὶ σώφρονι βίῳ ἐπιστώσατο .
πολύ τε πλῆθος ἀνδρῶν σοφῶν ἤνεγκε τῶν ἐκείνου καιρῶν ἡ φορά :
φιλεῖ γάρ πως ἀεὶ τὸ ὑπήκοον ζήλῳ τῆς τοῦ ἄρχοντος γνώμης βιοῦν .
ὅσα μὲν οὖν ἐκείνῳ πέπρακται ἀνδρεῖα καὶ σώφρονα , στρατηγικὴν ἢ πολιτικὴν ἀρετὴν ἔχοντα , πρός τε τοὺς τὰ ἀρκτῷα τῆς γῆς ἔθνη βάρβαρα κατοικοῦντας πρός τε τοὺς ὑπὸ ταῖς ἀνατολαῖς ποιουμένους τὸν βίον , πολλοῖς καὶ σοφοῖς ἀνδράσι συγγέγραπται :
ἃ δὲ μετὰ τὴν Μάρκου τελευτὴν παρὰ πάντα τὸν ἐμαυτοῦ βίον εἶδόν τε καὶ ἤκουσα , ἔστι δ ὧν καὶ πείρᾳ μετέσχον ἐν βασιλικαῖς ἢ δημοσίαις ὑπηρεσίαις γενόμενος , ταῦτα συνέγραψα .
γηραιὸν ὄντα Μάρκον , καὶ μὴ μόνον ὑφ ἡλικίας ἀλλὰ καμάτοις τε καὶ φροντίσι τετρυχωμένον , διατρίβοντά τε ἐν Παίοσι , νόσος χαλεπὴ καταλαμβάνει .
ἐπεὶ δὲ αὑτῷ τὰς πρὸς σωτηρίαν ἐλπίδας φαύλως ἔχειν ὑπώπτευεν , ἑώρα τε τὸν παῖδα τῆς μειρακίων ἡλικίας ἀρχόμενον ἐπιβαίνειν , δεδιὼς μὴ νεότης ἀκμάζουσα καὶ ἐν ὀρφανίᾳ ἐξουσίαν αὐτοκράτορα καὶ ἀκώλυτον προσλαβοῦσα μαθημάτων μὲν καλῶν καὶ ἐπιτηδευμάτων ἀφηνιάσῃ , μέθαις δὲ καὶ κραιπάλαις ἐπιδῷ ἑαυτήν ʽῥᾷστα γὰρ αἱ τῶν νέων ψυχαὶ ἐς ἡδονὰς ἐξολισθαίνουσαι ἀπὸ τῶν παιδείας καλῶν μετοχετεύονταἰ , οἷα δὴ ἄνδρα πολυΐστορα μάλιστα ἐτάραττε μνήμη τῶν ἐν νεότητι βασιλείαν παραλαβόντων , τοῦτο μὲν Διονυσίου τοῦ Σικελιώτου τυράννου , ὃς ἀπὸ τῆς ἄγαν ἀκρασίας καινὰς ἡδονὰς ἐπὶ μεγίστοις μισθοῖς ἐθηρᾶτο , τοῦτο δὲ αἱ τῶν Ἀλεξάνδρου διαδόχων ἐς τοὺς ὑπηκόους ὕβρεις τε καὶ βίαι , δἰ ὧν τὴν ἐκείνου ἀρχὴν κατῄσχυναν , Πτολεμαῖος μὲν καὶ μέχρις ἀδελφῆς ἰδίας ἔρωτος προχωρήσας παρά τε τοὺς Μακεδόνων καὶ Ἑλλήνων νόμους , Ἀντίγονος δὲ Διόνυσον πάντα μιμούμενος , καὶ κισσὸν μὲν περιτιθεὶς τῇ κεφαλῇ ἀντὶ καυσίας καὶ διαδήματος Μακεδονικοῦ , θύρσον δὲ ἀντὶ σκήπτρου φέρων .
ἔτι δὲ καὶ μᾶλλον αὐτὸν ἐλύπει τὰ μὴ πρὸ πολλοῦ ἀλλ ὑπόγυον ἔχοντα τὴν μνήμην , τά τε Νέρωνι πεπραγμένα , ὃς ἐχώρησε μέχρι μητρῴου φόνου παρεῖχέ τε τοῖς δήμοις ἑαυτὸν καταγέλαστον θέαμα , τά τε Δομετιανῷ τετολμημένα , τῆς ἐσχάτης ὠμότητος οὐδὲν ἀπολείποντα .
τοιαύτας δὴ τυραννίδος εἰκόνας ὑποτυπούμενος ἐδεδίει τε καὶ ἤλπιζεν .
οὐ μετρίως δ αὐτὸν ἐτάραττον καὶ οἱ Γερμανοὶ γειτνιῶντες , οὓς οὐδέπω πάντας ἐκεχείρωτο , ἀλλὰ τοὺς μὲν πειθοῖ ἐς συμμαχίαν προσηγάγετο , τῶν δὲ καὶ κρατήσας ἦν τοῖς ὅπλοις :
ἦσαν δέ τινες οἳ διαδράντες πρὸς τὸ παρὸν ἀνακεχωρήκεσαν δέει τῆς παρουσίας τοιούτου βασιλέως .
ὑπώπτευεν οὖν μὴ τῆς ἡλικίας τοῦ μειρακίου καταφρονήσαντες ἐπιθῶνται αὐτῷ :
ἐρᾷ γὰρ τὸ βάρβαρον καὶ ἐπὶ ταῖς τυχούσαις ἀφορμαῖς ῥᾷστα κινεῖσθαι .
κυμαίνουσαν οὖν ἔχων τοσαύταις φροντίσι τὴν ψυχήν , συγκαλέσας τοὺς φίλους ὅσοι τε παρῆσαν τῶν συγγενῶν , καὶ τὸν παῖδα παραστησάμενος , ἐπειδὴ πάντες συνῆλθον , ἡσυχῇ τοῦ σκίμποδος κουφίσας ἑαυτὸν τοιούτων λόγων ἤρξατο .
ἄχθεσθαι μὲν ὑμᾶς ἐφ οἷς ὁρᾶτέ με διακείμενον , θαυμαστὸν οὐδέν 0 :
φύσει τε γὰρ τὸ ἀνθρώπινον ἐλεεινὸν ἐν ταῖς τῶν ὁμοφύλων συμφοραῖς , τά τε δεινὰ ὑπ ὄψιν πεσόντα οἶκτον προκαλεῖται μείζονα 0 .
ἐμοὶ δέ τι καὶ πλέον ὑπάρχειν παῤ ὑμῶν οἴομαι :
ἐκ γὰρ ὧν αὐτὸς διάκειμαι πρὸς ὑμᾶς , ἀμοιβαίαν εὔνοιαν εἰκότως ἤλπικα .
νῦν δὲ καιρὸς εὔκαιρος ἐμοί τε αἰσθέσθαι μὴ μάτην πρὸς ὑμᾶς τοσούτου χρόνου τιμήν τε καὶ σπουδὴν κατατεθεῖσθαι , ὑμῖν τε ἀποδοῦναι χάριν , δείξασιν ὅτι ὑπὲρ ὧν ἐτύχετε οὐκ ἀμνημονεῖτε 0 .
ὁρᾶτε δή μοι τὸν υἱόν , ὃν αὐτοὶ ἀνεθρέψασθε , ἄρτι τῆς μειρακίων ἡλικίας ἐπιβαίνοντα καὶ δεόμενον ὥσπερ ἐν χειμῶνι καὶ ζάλῃ τῶν κυβερνησόντων , μή ποι φερόμενος ὑπ ἀτελοῦς τῆς τῶν δεόντων ἐμπειρίας ἐς φαῦλα ἐπιτηδεύματα προσαραχθῇ 0 .
γένεσθε δὴ οὖν αὐτῷ ὑμεῖς ἀνθ ἑνὸς ἐμοῦ πατέρες πολλοί , περιέποντές τε καὶ τὰ ἄριστα συμβουλεύοντες .
οὔ τε γὰρ χρημάτων πλῆθος οὐδὲν αὔταρκες πρὸς τυραννίδος ἀκρασίαν , οὔ τε δορυφόρων φρουρὰ ἱκανὴ ῥύεσθαι τὸν ἄρχοντα , εἰ μὴ προϋπάρχει ἡ τῶν ὑπηκόων εὔνοια 0 .
μάλιστα δὲ ἐκεῖνοι ἐς ἀρχῆς μῆκος ἀκινδύνως ἤλασαν , ὅσοι μὴ φόβον ἐξ ὠμότητος , πόθον δὲ τῆς αὑτῶν χρηστότητος ταῖς τῶν ἀρχομένων ψυχαῖς ἐνέσταξαν .
οὐ γὰρ οἱ ἐξ ἀνάγκης δουλεύοντες ἀλλ οἱ μετὰ πειθοῦς ὑπακούοντες ἀνύποπτοι καὶ ἔξω κολακείας προσποιήτου δρῶντές τε καὶ πάσχοντες διατελοῦσιν , καὶ οὐδέ ποτε ἀφηνιάζουσιν , ἢν μὴ βίᾳ καὶ ὕβρει ἐπὶ τοῦτο ἀχθῶσι .
χαλεπὸν δὲ μετριάσαι τε καὶ ὅρον ἐπιθεῖναι ἐπιθυμίαις ὑπηρετούσης ἐξουσίας 0 .
τοιαῦτα δὴ συμβουλεύοντες αὐτῷ , καὶ ὧν ἀκούει παρὼν ὑπομιμνήσκοντες , ὑμῖν τε αὐτοῖς καὶ πᾶσιν ἄριστον ἀποδείξετε βασιλέα , τῇ τε ἐμῇ μνήμῃ χαριεῖσθε τὰ μέγιστα , οὕτω τε μόνως ἀίδιον αὐτὴν ποιῆσαι δυνήσεσθε .
τοσαῦτα εἰπόντα τὸν Μάρκον ἐπιπεσοῦσα λιποθυμία κατεσίγασεν :
ὑπὸ δὲ ἀσθενείας τε καὶ ἀθυμίας αὖθις ὑπτίαζεν .
οἶκτος δὲ πάντας ἐλάμβανε τοὺς παρόντας , ὡς μη δὲ κατασχόντας αὑτῶν τινὰς ἐς οἰμωγὴν ἀναβοῆσαι .
ὃ μὲν οὖν νυκτός τε καὶ ἡμέρας ἐπιβιώσας μιᾶς ἀνεπαύσατο , πόθον τε τοῖς καθ αὑτὸν ἀνθρώποις ἐγκαταλιπὼν ἀρετῆς τε ἀίδιον μνήμην ἐς τὸν ἐσόμενον αἰῶνα .
τελευτήσαντος δὲ Μάρκου , ἐπειδὴ διεφοίτησεν ἡ φήμη , πᾶν τε τὸ παρὸν στρατιωτικὸν καὶ τὸ δημῶδες πλῆθος ὁμοίως πένθει κατείχετο , οὐδέ τις ἦν ἀνθρώπων τῶν ὑπὸ τὴν Ῥωμαίων ἀρχὴν ὃς ἀδακρυτὶ τοιαύτην ἀγγελίαν ἐδέχετο :
πάντες δ ὥσπερ ἐκ μιᾶς φωνῆς , οἳ μὲν πατέρα χρηστόν , οἳ δ ἀγαθὸν βασιλέα , γενναῖον δὲ ἕτεροι στρατηγόν , οἳ δὲ σώφρονα καὶ κόσμιον ἄρχοντα ἀνεκάλουν , καὶ οὐδεὶς ἐψεύδετο 0 1 2 .
ὀλίγων δὲ διελθουσῶν ἡμερῶν , ἐν ὅσαις περὶ τὴν κηδείαν τοῦ πατρὸς τὸν υἱὸν ἀπησχόλουν , ἔδοξε τοῖς φίλοις προαγαγεῖν τὸ μειράκιον ἐς τὸ στρατόπεδον , ὡς ἂν διαλεχθείη τε τοῖς στρατιώταις , καὶ χρήματα δωρησάμενος , ὡς ἔθος ἐστὶ τοῖς βασιλείαν διαδεχομένοις , μεγαλόφρονι ἐπιδόσει οἰκειώσηται τὸ στράτευμα .
παρηγγέλθη τε δὴ πᾶσιν ἐλθεῖν ἐς τὸ εἰωθὸς πεδίον αὐτοὺς ὑποδέχεσθαι .
προελθὼν δὲ ὁ Κόμμοδος τάς τε βασιλείους θυσίας ἐπετέλει , καὶ βήματος αὐτῷ ἐς ὕψος ἀρθέντος ἐν μέσῳ τῷ στρατοπέδῳ ἀνελθὼν ἐπ αὐτό , καὶ περιστησάμενος τοὺς πατρῴους φίλους ʽπολλοὶ δὲ καὶ λόγιοι παρῆσαν αὐτᾦ , ἔλεξε τοιάδε .
κοινὴν εἶναί μοι πρὸς ὑμᾶς τὴν ἐπὶ τοῖς καταλαβοῦσιν ἀλγηδόνα , καὶ μηδέν τι ἧττον ὑμᾶς ἐμοῦ δυσφορεῖν , ἐμαυτὸν ἀκριβῶς πέπεικα .
οὐ δὲ γὰρ περιόντος μοι τοῦ πατρὸς πλεονεκτεῖν ὑμῶν ἠξίουν .
ἐκεῖνος γὰρ πάντας ἡμᾶς ὡς ἕνα ἠγάπα 0 .
ἔχαιρε γοῦν μᾶλλον συστρατιώτην με ἢ υἱὸν καλῶν 0 :
τὴν μὲν γὰρ προσηγορίαν ἡγεῖτο φύσεως , τὴν δ ἀρετῆς κοινωνίαν 0 1 .
φέρων τέ με πολλάκις ἔτι νήπιον ὄντα ταῖς ὑμετέραις ἐνεχείρισε πίστεσι .
διόπερ καὶ ῥᾷστα πάσης εὐνοίας μεθέξειν πρὸς ὑμῶν ἤλπικα , τῶν μὲν πρεσβυτέρων τροφεῖά μοι ταῦτα ὀφειλόντων , τοὺς δ ἡλικιώτας εἰκότως ἂν καὶ συμφοιτητὰς τῶν ἐν ὅπλοις ἔργων ἀποκαλοίην :
πάντας γὰρ ἡμᾶς ὡς ἕνα ὁ πατὴρ ἐφίλει τε καὶ πᾶσαν ἀρετὴν ἐπαίδευεν .
ἔδωκε δὲ μετ ἐκεῖνον ἐμὲ βασιλέα ἡ τύχη , οὐκ ἐπείσακτον , ὥσπερ οἱ πρὸ ἐμοῦ προσκτήτῳ σεμνυνόμενοι ἀρχῇ , ἀλλὰ μόνος τε ὑμῖν ἐγὼ ἐν τοῖς βασιλείοις ἀπεκυήθην , καὶ μὴ πειραθέντα με ἰδιωτικῶν σπαργάνων ἅμα τῷ τῆς γαστρὸς προελθεῖν ἡ βασίλειος ἐδέξατο πορφύρα , ὁμοῦ δέ με εἶδεν ἥλιος ἄνθρωπον καὶ βασιλέα 0 .
εἰκότως ἂν οὖν ταῦτα λογιζόμενοι στέργοιτε οὐ δοθέντα ὑμῖν ἀλλὰ γεννηθέντα αὐτοκράτορα .
ὁ μὲν γὰρ πατὴρ ἐς οὐρανὸν ἀναπτὰς ὀπαδὸς ἤδη καὶ σύνεδρός ἐστι θεῶν :
ἡμῖν δὲ χρὴ μέλειν τῶν ἐν ἀνθρώποις καὶ τὰ ἐπὶ γῆς διοικεῖν .
κατορθοῦν δὲ αὐτὰ καὶ βεβαιοῦν ὑμέτερον ἔργον , εἰ τά τε τοῦ πολέμου λείψανα μετὰ πάσης ἀνδρείας ἀπαλείψαιτε καὶ τὴν Ῥωμαίων ἀρχὴν μέχρις ὠκεανοῦ προαγάγοιτε 0 .
ὑμῖν τε γὰρ ταῦτα δόξαν οἴσει , καὶ τὴν τοῦ κοινοῦ πατρὸς μνήμην χάρισιν ἀξίαις οὕτως ἀμείψεσθε , ὃν ἐπακούειν τε τῶν λεγομένων καὶ τὰ πραττόμενα ἐφορᾶν ἡγεῖσθε .
εὐδαιμονοίημεν δ ἂν τὰ δέοντα πράττοντες ὑπὸ τοιούτῳ μάρτυρι .
καὶ τὰ μὲν πρότερον ὑμῖν ἀνδρείως κατορθωθέντα ἐς τὴν ἐκείνου σοφίαν τε καὶ στρατηγίαν τὴν ἀναφορὰν ἔχει :
ὅσα δ ἂν σὺν ἐμοὶ βασιλεῖ νέῳ προθύμως ἐπιδείξησθε , τούτων τὴν δόξαν πίστεώς τε ἀγαθῆς καὶ ἀνδρείας ἀποίσεσθε .
τό τε ἐν ἡμῖν νέον σεμνότητος πληρώσετε τῇ τῶν ὑμετέρων ἔργων ἀνδραγαθίᾳ .
τὸ βάρβαρον δὲ ἐν ἀρχῇ νέας ἡγεμονίας κολασθὲν οὔ τε ἐς τὸ παρὸν καταθαρσήσει τῆς ἡλικίας καταφρονῆσαν , τά τε μέλλοντα φοβήσεται δέει τῶν πεπειραμένων .
τοσαῦτα ὁ Κόμμοδος εἰπών , καὶ μεγαλόφροσι δωρεαῖς χρημάτων οἰκειωσάμενος τὸ στρατιωτικόν , ἐς τὴν βασίλειον ἐπανῆλθεν αὐλήν .
ὀλίγου μὲν οὖν τινὸς χρόνου πάντα ἐπράττετο τῇ γνώμῃ τῶν πατρῴων φίλων , οἳ πανημέριοι συνῆσαν αὐτῷ τὰ βέλτιστα συμβουλεύοντες , καὶ τοσοῦτον ἐνδιδόντες χρόνον ὅσον ἐνόμιζον αὐτάρκη πρὸς σώφρονα τοῦ σώματος ἐπιμέλειαν 0 .
παρεισδύντες δέ τινες τῶν ἐπὶ τῆς αὐλῆς οἰκετῶν διαφθείρειν ἐπειρῶντο νέον ἦθος βασιλέως , ὅσοι τε κόλακες τραπέζης , καὶ τὸ εὔδαιμον γαστρὶ καὶ τοῖς αἰσχίστοις μετροῦσιν , ὑπομιμνήσκοντες αὐτὸν τῆς ἐν Ῥώμῃ τρυφῆς , θεάματά τε καὶ ἀκούσματα τερπνὰ διηγούμενοι , τήν τε τῶν ἐπιτηδείων δαψίλειαν καταριθμοῦντες , διαβάλλοντές τε πᾶσαν τὴν ἐπὶ ταῖς ὄχθαις τοῦ Ἴστρου ὥραν , μή τε ὀπώρας εὔφορον κρυεράν τε ἀεὶ καὶ συννεφῆ 0 .